钦定古今图书集成/历象汇编/岁功典/第089卷 > 冬至日与诸生饮 苏轼
## 钦定古今图书集成/历象汇编/岁功典/第089卷 > 冬至日与诸生饮 苏轼

“小酒生黎法，干糟瓦盎中。芳辛知有毒，滴沥取无穷。
冻醴寒初泫，春醅煖更饛。华夷两樽合，醉笑一欢同。
里闬峨山北，田园震泽东。归期那敢说，安讯不曾通。
鹤发惊全白，犀围尚半红。愁颜解符老，寿耳𩰚吴翁。
得谷鹅初饱，亡猫鼠益丰。黄姜收土芋，苍耳斫霜丛。
儿瘦缘储药，奴肥为种菘。频频非窃食，数数尚乘风。”
河伯方夸若，灵娲自舞冯。归途陷泥淖，炬火燎茆蓬。
膝上王文度，家传张长公。和诗仍醉墨，戏海乱群鸿。